rlitschk/wikidir huggingface dataset:
Bayan is e Bundeslond im Siede vun de Bundesrepublik Deitschland. Es hat e Gebiet vun 70.551 km², wo ugfähr 12,6 Mio. Leit wohne unn iss dodemid vun de Fläsch her des greeschde Bunnäslond mid de zwettmeischde Leid. Die Hauptschtadt is Minsche. De greescht Schdädt in Bayan sin Minsche, Nirmbersch, Augsbursch, Werzbursch un Passau. Als ehemalisch Keenischraich hod Bayan – long Zaid als ääzisces Lond – sich "Fraischdaad" nenne gedärfd. Bayan liechd im Siedoschde vun Daitschlond unn isses greeschde Bunneslond in de BRD. Drai Großlondschafdstibbe losse sisch in Bayan õõdreffe: Die Alpe im aißerschde Siede, es Albevorlond zwische de Albe unn de Donau im Norde unn es Middlgebirschslond nerdlisch vun de Donau. Es Middlgebirschslond unnerdaild sisch oschdbaxrische Middlgebirsche unn ea Schdufelond vun de Schwäbische unn Frängische Alb. Die niedrigschde Schdell befind sisch midd 100 m iwwer NN in Kahl am Main die heggschd iss die Zugschbidz midd 2.962 m in de Alpe. De Haubdfluss vun Bayan iss die Donau, welle vun Naiulm im Weschde noo Passau im Oschde gonz Bayan dorschfließd. Die Neewefliss sinn, vun Weschde gsehe: Iller, Lech, Isar unn Inn (reschds), Wörnitz, Altmühl, Naab unn Regen (lings). Die vier erschdere endhubbse in de Alpe unn sinn desweege aa wassaraischa.
Brandebursch is e Bundeslond im Oschde vun de Bundesrepublik Deitschland. Et hat e Gebiet vun 29.479 km², wo ugfähr 2,5 Mio. Lait wohne. De jetzische Minischderpräsident iss de Matthias Platzek vun de SPD, die regierende Pardaien sinn die SPD unn die Linge. Die Haubdschtadt is Potzdam. De greescht Schdädt in Brandebursch sin newe Potzdam noch Gottbus, Frongford an de Oda, un die Schdadt Brandebursch an de Havel. Gredt werd in Brandebursch newwer em Hochdaitsch un ä paar plattaitsche un mitteldaitsche Dialekte vun de Sorbe des slawische Niedasorbisch in de Niedalausidz (um Cottbus, bis in de Schbreewald). Commons: Brandebursch — Waitere Mulitimediadataie zum Artikel Wikisource: {Brandebursch – Qwelle un Volltegschde Offizielle Website des Landes Brandenburg Offizielle Tourismusseite des Landes Brandenburg Offizielle Homepage zum 850-jährigen Jubiläum der Mark Brandenburg
Saksä is e Bunnäslond im Oschde vun de Bundesrepublik Deitschland. Es hat e Gebiet vun 18.415 km², wo ugfähr 4,15 Mio. Lait wohne. De jetzische Minischderpräsident iss de Michael Kretschmer vun de CDU. Die regierende Pardaien sinn dä SPD, dä FDP unn die Grünen. Die Haubdschtadt is Dresde. De greescht Schdädt in Saksä sin newer Dresde noch Laibzisch, Gemnitz, Zwiggau un Plaue. Geschbroche werd in Brandebursch newwer em Hochdaitsch un ä paar (germanische) reschjonale Dialekte vun de Sorbe des slawische Owwersorbisch in de Lausidz um Bautze un Gerlitz rum. Commons: Sachsen — Waitere Mulitimediadataie zum Artikel Wikisource: Sachsen – Qwelle un Volltegschde Sachsen – Bedeutungserklärungen, Wortherkunft, Synonyme, Übersetzungen sachsen.de - Portal des Freistaates Sachsen Daten und Fakten (Statistisches Landesamt)
Landwerdschaft (aa Londweadschafd) is sowohl die Herstellung fun blanzliche Erzeichnisse uff dodefor voorgsehene Oanbaufläche als aa die Herstellung fun tierische Erzeichnisse dorch die Zichdung fun Hausdiere. In de Landwerdschaft wern vor allem Nahrungs- und Genussmiddel un Vorbrodugde dodezu hergdeschdellt, es wern awwer aa Rohstoff' fer Bekläädung hergestdellt. In de Palz werd Landwerdschaft vor allem durch Familiebetriewe betrib, zum Dääl durch Neweerwerbsbetriewe (die nennt mer a Flutlichtbaure weil se noo de Arwed noch uffs Feld fahre un deshalb efters im Dunkle schaffe). In de Palz wern je no Region unnerschiedliche landwerdschaftliche Brodugte hergestellt: die Forderpalz laid in de Rhoiewene wo Woi wachst, weshalb dort vor allem Woi awwer aa Gemies un Zuggerriewe agebaut wern. In de annere Dääle fun de Palz is es Kliema dodefor net geeichnet, dort werd vor allem Getraide, Mais un Grumbeere agebaut un Vieh gezicht. Commons: Landwirtschaft – Sammlung vun Bilder, Video un Audiodataie Landwirtschaft – Bedeutungserklärungen, Wortherkunft, Synonyme, Übersetzungen Wikisource: Landwirtschaft – Qwelle un Volltegschde Bundesamt für Statistik - Landwirtschaft Bundesamt für Landwirtschaft Statistisches Bundesamt - Daten zur Landwirtschaft [1]; Beiträge zum Thema "Landwirtschaft" aus der Monatszeitschrift "Wirtschaft und Statistik" des Statistischen Bundesamtes [2] Schweizer Landwirtschaft
De Naje Friedhof in Schbaija isch haid de änsigschde Friedhof in Schbaija, wu ma b'nudze dud un wu de zu glä worrene Alde Friedhof Schbaija abg'lesd hod. Uaschbrinlisch ischa zwische de Woamsa Londschdooß im Oschde, em Alde Poschdwesch unem Headearischwesch im Weschdein Qwadrade axsesimedrisch uffgedeld g'wesd. De Friedhof isch 1880 domols noch aussahalb vun Schbaija erefned worre. Im Joa 1888 sin doan 4 naie Qwadrade un de nai Juddefriedhof mit d'zu kumme. Im Joar 1910 un 1924 hod ma doan de Friedhof wesendlisch vagresserd. Said 1992 ischa als Denkmalzon ausg'wiese, wu aus denen bis 1930 oag'leschde Grabschded un Grabmela beschdeed. De Friedhof lischd nerdlisch vum hisdorische Siedlungsg'bied vun Schbaija un weschdlisch vunde Woamsa Londschdooß, zwische de haidisch sog'nondi Keanschdad unem in de draisischa Joar enschdonene Schaddeel Schbaija-Noad. De Haubdoigoang inde Woamsa Londschdooß fiad diregd zum Friedhofsgraiz vum Gottfried Renn un doan waida zude Friedhofskabell un Laichehall im Weschde. Vum Kraiz fian Haubdalleje in nerdlsichi un sidlische Rischdung. Die Friedhofskabell un Laischehall isch 1929 g'baud worre un schded una Dengmalschudz. De uaschbringlische Deel vum Friedhof hodma oam 15.12.1982 zua Dengmalzon eaglead. De Sinn vun de Dengmalzon ischde Eahald vun de hischdorische Schdrgdtua vum Friedhof, de Grabschdedd midde Grabmälea onde original Bledz,
Woʳms (a Woams) is e Schdadt midd 80.000 Oiwohna om Rhoi onde närdlisch Grenz zur Palz, Zendrum un Residenz vum alde Burgundaraisch, Dreh- un Ongelpungd vunde Niewelungesaach, Ord vun siwwe Raichsdaache zwische 829 un 1545, Schdadt vum ewsche Londfriede (1495) un Reformadzionsschdadt (1521: Mardin Ludda vor Kaisa un Raisch), middlaschd vunde drai rhoinsche Kaisadomschdädt, ehemalscha Bischofssidz vum Bischdum Woʳms, Zendrum vun Wonnegau un Ried. Worms is es äänzisch daitsch Midglied im „Most Ancient European Towns Network“ (Ärwedsgrais vunde äldschde Schdtädt vun Oiropa), Grindungsmidglied vum Bund vunde Luddaschdädt un vunde Ärwedsgemoinschafd vunde Niewelungeschdädt. Woʳms liehd zwische Wonnegau un Ried om Rhoi. Lingsghoinisch diregd om Schdroom wärds vun Prim, Ald- (Eis-)bach un Eckbach dorschflosse. Iwa de Rhoi hod Worms Vabindung vorallem zur Nordsee, awwa aa zum Schwaaze Meer. Die B9 lääfd vun Nord noo Sied dorsch Daitschlond: vun Naimegn (Holland) de aal Reemaschdrooße folschnd om Rhoi long dorsch Woʳms noo Laudabursch. Die B 47 vabind Worms mid Pälzawald (15 km) un Orewald (25 km). Die A 61, wu Woʳms im Wesde schnaid, wärd äbbes siedlisch bai Frongedahl vunde A6 gschnidde. In Woʳms hots drai Baheef: De Haubtbahoof liggd midde in de Stadt unn do halte faschd alle wischdische Zieg vun Monnem odda
Tiiringä is e Bundeslond in dem Mitt vun de Bundesrepublik Deitschland. Et hat e Gebiet vun 16.172 km², wo gut 2,162 Mio. Lait wohne (2013). De jetzisch Minischderpräsident iss de Bodo Ramelow vun de Lingge, die regierende Pardaien sinn di Lingge, di SPD unn di Griene. Die Haubdschtadt is Erfort. De greescht Schdädt in Tiiringä sin newe Erfort noch Jena, Gera, Weima unn Goda. Des Land is 1990 aus de drei Bezirk Erfort, Gera un Suhl sowie e paa agrenzende Gebiede widder gegrindt worre. Bedeidende Kuldurschdätte sin bsunnas Weima, di Wattburg un s hischdorische Erfort mim Erforder Dom un de Krämerbrigg. Tiiringä ghert zu Middeldeitschland. Di hegscht Erhewung is de Groß Beerberg mit 983 m ü. NN. De diefschde Pungd is de Unstrutflutgrawe mit 114 m ü. NN. In Tiiringä werre verschiedene Tiiringische Dialegd geredt, im Siedweschde, sidlich vum Rennschdeig schwätzt ma Mainfränggische Dialegd. Di Iwwergäng zwische de einzle Dialegd sin fließend. Im nerdliche Eichsfeld schwätzt ma en niederdeitsche Dialekt vum Ostfälische. Wikisource: Thüringen – Qwelle un Volltegschde Thüringen – Bedeutungserklärungen, Wortherkunft, Synonyme, Übersetzungen Commons: Thüringen – Sammlung vun Bilder, Video un Audiodataie Homepage der Thüringer Staatskanzlei Landesrecht Thüringen
Ho-Chi Minh-Schdadt ((vietnamesisch Thành phố Hồ Chí Minh; bis 1975 Saigon) iss die greeschd Schdadt im Vietnam. Ugfähr 8 Millione Lait wohne im Ho-Chi Minh-Schdadt unn er hot e Fläsch vun 2098 km². Dodemit hot es ä Bevelkerungsdischd vun 4063,2 Oiwuhner/km² Ho-Chi Minh-Schdadt isch s fünftgreeschte Land in Indochina. Er grenzd an die drai Dong Nai, Binh Duong, Ba Ria-Vung Tau, Long An, Tay Ninh, Tien Giang unn an des Siedschinesische Meer. Commons: Ho-Chi-Minh-Stadt – Sammlung vun Bilder, Video un Audiodataie Offizielli Hompeidsch
Dong Hoi iss die greeschd Schdadt im Quang Binh, Vietnam. Ugfähr 160.325 Lait wohne im Dong Hoi unn er hot e Fläsch vun 155,71 km². Dodemit hot es ä Bevelkerungsdischd vun 1.029,6 Oiwuhner/km² Dong Hoi isch s fünftgreeschte Land in Quang Binh. Er grenzd an die drai Quang Ninh, Bo Trach unn an des Siedschinesische Meer. Dong Hoi - Wikivoyage
S'Schbaimara Brezlfeschd ischä Volgsfeschd inde Schdadd Schbija, wu ämol im Joa oam zwedde Wochnend im Juli vum Fraidaach bis Dienschdaach gfaijad wead. Oam Sundaach faadn Umzuuch duasch die Schdadd iwwa die Haubdschdrooß, wu doan uffm Feschblady ende dud. Oam Sundaach un oam Dienschdaach hodds Owens ä Faijawearg im Dummgaade. S'Feschd hodd 1910 de Vakearsvaroi Schbaija oigfiad, domid die Schbaijara Brauaraije, Brezlbegga un Tabagfabrigoande was hawwen vakaafe kenne. Haid isches des greschde Volgsfeschd oam Owwarhoi, wu jedes Joa in denne via Daach von iwwa 300.000 Laid bsuchd wead. Im Joa 2010 hoddma doan a s'hunadjersiche Bschdeje vum Feschd gfaijad. De Feschdzuuch isch easchd schbeeda dzu kumme un do nemmen Varoine un Grubbe deel, wu ofd midd iwwa 100 Feschdwesche un Foanfareziesch duasch die Schdadd zije un ä paa dausnd Brezle in die Zuschauameng weafe dun. S'hod a noch de „Brezlfeschdlaaf“ , wu iwwa 8.200 m geje dud un a Tunier un Weddkämbf. Commons: Schbaijara Brezlfeschd – Sammlung vun Bilder, Video un Audiodataie Speyerer Brezelfest S'Brezlfeschd uff speyer.de S'Brezlfeschd baim Vakearsvaroin 49.3143583333338.4446805555556Koordinaten: 49° 18′ 52″ N, 8° 26′ 41″ O
Schläswisch-Holschdä is e Bundeslond im Norde vun de Bundesrepublik Deitschland zwische de Nordsee un de Oschdsee. Et hat e Gebiet vun 15.799 km², wo ugfähr 2,8 Mio. Lait wohne (2013). De jetzische Minischderpräsident iss de Peter Harry Carstensen vun de CDU, die regierende Pardaien sinn die CDU unn die FDP. Die Haubdschtadt is Kiel. De greescht Schdädt in Schläswisch-Holschdä sin newer Kiel noch Libegg, Flensbursch, Neiminschder unn Nordaschded. Geschbroche werd in Schläswisch-Holschdä newwer em Hochdaitsch un em Pladdaitsch als reschjonaler Dialekt des Dänisch im Norde unn des Frisisch an de Nordsee. Zusätzlisch is des Romanes, die Schbrooch vun de Sindi unn Roma, ä aärkanndi Minnerhaideschbrooch. Wikisource: Schleswig-Holstein – Qwelle un Volltegschde Commons: Schleswig-Holstein – Sammlung vun Bilder, Video un Audiodataie Schleswig-Holstein.de Der Landtag Schleswig-Holstein Geschichte des Landes Statistisches Amt für Schleswig-Holstein und Hamburg
Wilhelmsfeld is e Dorf un e Gemoinde vun rund 3200 Oiwuhner im kurpälzische Odewald. Es is in schdaadlisch ååerkannder Luftkurort. Di Gemajkung liggt zwische 280 un 530 m Heh un nimmd e Fläsch vun 475 Hegda oi. 54,3 % vun da Gemajkung sin bewaldede Hehe. In die is des Hilschbachdal oigschnidde, mi-de besiedelde (25,5 % mit de Verkehrsfläsche) un de låndwärtschafdlisch genutze Fläsche (19,6 %). Da geologische Unnergrund beschdeht zum allergreeschde Deil aus Bundsandschdåå. Bloß uf-m Grund vum Hilschbachdal is Granit zu finne un driwwer Sedimente (Ablagerundsgschdoine) ausm Perm. Selle sinn vulkånische Tuffe ausm Rodliggende un e bissl Ablarerunge aus-m Zeschschdåå. Di Gemajkung vun Wilhelmsfeld schdeßt an folgende Orde åå: im Norde Hinnerheibach (Gem. Kreizschdåånisch), im Nordoschde Kreizschdåånisch, im Oschde, s Hilschbachdal abwärts, Neidorf (Gem. Schäna), im Siedoschde Schäna, im Siede di Glashitt (Heidlberg), un im Nordweschde Aldebach (Schriese). Im Norde schiebt sisch da Centwald, e Exklav mit-eme Waldgebiet vun da Schdadt Woinem in di Gemajkung vun Wilhelmsfeld noi. Urschbringlisch is Wilhelmsfeld aus drei klååne Haisergrubbe beschdånne, demm Owwer-, Middl- un Unnerdorf. Bis heit sin di Fläsche dazwische immer weider uffgsiedelt worre, bis in zåmmehängender Ord enschdånne is, mid-are zimmlisch loggare Bebauung. Im Johr 1710 hot sisch di Kurfärschtlisch Kellerei
Des Heidelberjer-Schloß-Kraitche (Cymbalaria muralis, frieher: Linaria cymbalaria) is e Bliedeplånz wu gern in Mauerritze wachst. Grad uff-m Heidelberjer Schloß ka-ma-s finne un doher hot-s aa soin Nåme. Des Heidelberjer-Schloß-Kraitche is e mehrjährische un, wie da Nåme schun sescht, kraudische Plånz mit bis zu 60 cm långe, foine Schdengl, wu kleddare odder runnerhänge. Di Bliede sin monosymmedrisch (des heeßt schbigglsymmedrisch) un hawwe hellvioledde Faabtään, mid geelem Gaume. Bliehe duds långe Zeit im Johr, vor allem awwer vum Juni bis-m Sebdember. Di Blädder sin braid gelabbt, mit zugschbitzde Labbe. Di Schdengl un di Unnerseide vun de Blädder sin oft purpurfarwisch. Des Heidelberjer-Schloß-Kraitche is da änzische Verdreder aus da Gaddung vun de Zymblkraider, wu in Deitschlånd wachst. Urschbringlisch schdammt-s awwer, wie soi Verwåndte aus da selwe Gaddung aa, aus-m Middlmeergebiet. Vun Nadur aus kummt-s in de Felse vun Gebirge in Nordidalje un da närdlische Adria vor. Ugfähr im seschzähnde Jahunnert hot ma-s als Zier- un Heilplånz in Middleiroba oigfiehrt. Hait ka-ma-s weldweit in Felse un in Mauerritze finne. Des Heidelberjer-Schloß-Kraitche mag Fels- un Mauerritze mid-are gewisse Feichdischkeit an waame, halbschaddische bis sunnische Schdåndorde. S kummt vun da colline bis zur unnermontane Heheschduf vor. Noch-em Ellenberg is es e Åzaijerplånz fä Halblischt, Wäame un
49.5628055555569.1788055555556500Koordinaten: 49° 33′ 46″ N, 9° 10′ 44″ O Da Sender Dumboch waa in Långwellesender vum Deitschlåndfunk in Dumboch bei Mude im Odewald. Da Sender is uf are Hochfläsch vum Hinnare Odewald in-are Heh vun 500 m i. NN glei beim Dorf Dumboch, in Bade, in da Neh vun da Bayrisch Grenz gschdanne. Dumboch ghert zur Gemoinde Mudau im Negger-Odewald-Kreis. Di zwee Sendemaschde sinn uf-eme Gelände gschdanne, wu di Wehrmacht 1939 un 1940 gerodt hot, weil se do in Milidärflugblatz oirischde wollde. Der is awwer nie färdisch worre. Di Bundesposchd hot in geeignde Schdåndort fär-en Långwellesender vum Deitschlåndfunk gsucht, damit der in gånz Deitschlånd empfånge werre kånn. Am End hawwe se denn uf-m Gelände vum Flugblatz vun Dumboch gfunne un in de Johre 1965 bis 1967 vier 200 m hohe Sendemaschde uffgschdellt. Weil da Sender awwer im Bedrieb Schdearunge vum rumänische Sender Braşov ausgeleest hot, hot ma do e ånnari Leesung finne misse. 1972 hot ma dånn zwee vun de Maschde abgebaut un di zwee iwwarische zu-are Rischdåndenn umgemoddlt. Mit derre hot ma di Ausschdrahlung in da Rischdung vun Rumänie schdärger ausblende kenne. 1982 hawwe se zwee neie Sendegeräde oigerischt un gleischzeidisch heeschare Maschde vun 363 m ufgschdellt. Da Sender
Lautre is e Induschtrie- un Universidädsstadd in de Palz un leid am nordweschdliche Rand vum Pälzerwald im Süde vun Rhoilond-Palz. Sie had de Stadus vun'ra kreisfreie Stadd un is ah gleichzeidisch de Sitz vun de Kreisvewaldung im Landkreis Lautre. Beriemd worr is Lautre vor allem als Heimad vum 1.FCK. Lautre leid 251 Meeder iwwer'm Meeresspichel am nordweschdliche Rond vum Pälzerwald im Kaiserslautrer Begge. Die Stadd werd im Siede un Oschde vun bewaldede Fläche umroomd un dähnd sich im Weschde in de Landstuhler Bruch aus, wo se im Siede vun de Die Sigginger Höh begrenzd werd. Derch die Stadd fließd e klääner Näwefluss vum Glan, die Lauter. Die Lauter werd im Staddinnere jädoch unnererdisch gefierd. Die näggschd greeßere Städd sin Ludwigshafe, Määnz un Saarbrigge. Lautre leid innerhalb vun de gemäßischde Klimazoon mid Rää zu jeder Jooreszeid. Im diregde Vegleich zu onnere Regione in Deitschland had Lautre e rechd waames un sunnisches Klima. De Jooresniederschlaach betraad 656 mm un leid dodemid im unnere Driddel vun de in Deitschlond erfassde Werde. De truggenschde Monad im Joor is de Febbrua un de Monad mim mäschde Niederschlaach is de Juni. Es Gebied vun de Stadd Lautre is traditionell in Finfdel ingedääld, woderch die Faawe blau,
S'Aldperdel ischs wesdlische Schdadtoa vun de Schdadt Schbaija. De Tuam hod a Heh vun 55 Meda un isch ens vun de hegschde un bedaidenschde Schdadtoa in Daitschlond. Ma hod mol g'glabd, dassa vum Ladain „alta porta" (des heesd „hohes Tor") kumme dud, awa schun 1197 hod in änere Uakund „vetus porta" (des heesd „altes Tor") g'schdone. Zum erschde mol isch de Tuam 1176 in änere Uakund g'noand worre. Uaschbringlisch isches a äna vun 68 Maua- un Tortirm g'wesd. Oam Oanfoang vum 13. Jahunerd ischs Aldperdel g'baud worre un hods alde Toa easedzd. De unere Deel isch vun 1230 bis 1250 g'baud worre un de owere Deel erschd 1512 bis 1514 d'zu kumme. De domolische Birschameschda hod 1511 g'meend Zidaad: „Item das altporthor zu buwen". Erschd 1708 hodma doan a noch s'Dach druffg'sezd. Im Joa 1689 hods Aldperdel doan de Pälsische Eabfolschekriesch ubeschaded iwaschdone un isch haid än Resch vun de middelalderlische Schdadtbefeschdigung. Die Fronsose, wu schun s'Rhoiperdel, Naiperdel un s'Waide-perdel gschbrengd kabd hawen, hawen die Schbrengung a fas Aldperdel schun voab'raided kabd. Awa de Prioa un Konwend vum noe Karmelidagloschda hod g'mend, dass de Tuam doan uffs Schdabsqwadia falle kend, wu a de fronsesische Maschall Duras g'wond hod. De Prioa
Şalom (Hebräisch: שלום, Friede) iss ä Jidisch-Tirgische Woche-Zeidung, wu in Ischdambul, Tirkei publiziert wärd, un wärd uf Tirgisch un ä Seit uf Ladino gschriwwe. Die Zeidung iss im Johr 1947 vum Jidisch-Tirgische Journalischt Avram Leyon gegrind worre. Die erscht Ausgab vun Şalom iss am 29. Oktober 1947 vereffendlischd worre. Rausgewwer iss da Verlag Gözlem Gazetecilik Basın ve Yayın A.Ş.. Di Zaidung hot e Ufflag vun 5.000 Exemplare un erscheint am Mittwoch. Da Schefredakdea iss da İvo Molinas. Schalom – Hebräisch Gruß un Friedensgruß Websaide vun Şalom (Türkisch) Websaide vun Şalom (Ladino)
Leeß is e äolisches Sediment, des heeßt e vum Wind transbordierdes un abgelarertes Matrial. Es is im Pleistozän in bschdimmde Landschafde aageweht worre. Soi Faab is hellgeel. In de Kaltzeide vum Pleistozän war di Vegetation wenischer discht un hot zum Deil ganz gfehlt. Di Rhåiaue ware zum Beischbiel weitgehend frei vun-are Vegetationsdeck. Da Wind hot dort aus em vum Fluß aagschwemmde Matrial des mit geringere Korngreeße rausgebloße. Weil schun domols da Wind aus Weschde vorgherrscht hot, is des Matrial iwwerwiegend in eschdlischer Rischdung transbordierd worre. Da Sand is noch in da Rhoiewene abgelaarert worre, wo ma hait noch Sanddiene sehe kann. In kläner Deil vum Sand un des noch feunere Matrial, da Schluff, wie ma s in da Geologie nennt, is weider transbordierd worre. Leeß kummt außer in da Antaakdis uf alle Kondinende vor. Vor allem in Schina gibt s weide Landschafte mit Leeß. Im Deitschland sins vor allem di Higellandschafte, di sogenannde Gai (Gäue uf deitsch), wu sisch viel Leeß abgelaarert hot. Im rhåifränggische Gebied gibt s im Kraischgau un in Rhoihesse große Leeßflesche. Selle Landschafde ghere zu denne wo bsunders fruchtbar sin un schun frieh reschd discht besiedeld ware. Di Leeßdegge vum Kraischgau sin mit bis zu 30
Josua Harrsch odder wie er sich aa genennd hadd Kocherthal (* 30. Juley 1669 in Fachsenfeld; † 24. Juni 1719 in New Town, jetzt Saugerties) war e evangelisch-ludderischer Parrer. Ma kennd ne vorr allem, weil er bei dere eerschte grose Pälzer Auswannerung noo Nord-Amerika e Roll geschbielt hadd. Josua Harrsch war ennss vunn de 23 Kinner vumm Hanns Jerich Harrsch (1610-1675), Amtsfaut in Laubach unn speder in Fachsenfeld, es eerscht aus seim Vadder seiner dritt Ee (oo III. 18. Auguschd 1668 in Aale) midd dere Elisabeth Leonhard († 1693). Harrschs Mudder hadd in zwedder Ee de Schuullehrer in Beilschtoi Ulrich Eisenmenger geheirad. Die ganz Sibbschaft – Harrschs Vadder hadd 110 Enkelscher gehadd – schdehn all im Harrsch seim Schdammbaam, denne wo er sellwer mit eischener Hand geschribb hadd. Demm Harrsch sei viele Halbgeschwischder sinn als Parrer, Parrerschfraae, Faute, Chirurge odder Hoschbidalschreiwer in gude Stellunge komm. Harrsch war uff de Ladeinschuul in Schwäwisch Hall, hadd dodenoo ludderischie Theologie im ganz streng ludderische Wittenberg schdudiert unn 1695 graduiert midd rer Dissertation iwwer Das göttliche Wort im Schöpfungsakt. Am 19. Juni 1695 hadd er sich in Wittenberg exmatrikuliert, iss widder heemkomm und hadd bei dere theologische Faguldehd in Tibinge e ehnlichie, awwer doch
Masseauswannerung vunn de Pälzer kamma die erscht groß Auswannerungswell aus Deidschland in dess Keenichreich Großbriddannie unn in die briddische Koloniee in Nordamerika im Johr 1709 nenne. Es war far die briddisch Regierung e großi Erausforderung far die mee wie 11.000 verelendte Aankemmlinge zu vesoie unn aanzesiedele unn dess hadd e innepolidischie Debatt unn Regierungskries angeschdoos. Die Kurpälzer Unnerdane warn vunn denne lang andauernde Krieche belaschd unn aa midd hohe Steiere. Vornehme Leit in England hann ihne bedeit gehadd, dass se in England besser versoit wern kennde, wenn se dorthien unn vunn dort weider an gewisse Plätz, wo se dann gesaat grien dääde, komme wollde. Des Aangebood hadd sich dann in Siedweschd-Deitschland durch gedruggde Biechelcher midd dem Bild vunn de Keenichin Anne unn vunn Mund zu Mund vebreid, so dass im Friehjohr 1709 am nerdliche Owwerrhein es Auswannererfiewer umgang iss. Die Auswannerer sinn in Grubbe de Rhein enunner gefahr unn vunn Rotterdam noo London iwwergesetzt, weil se gemennt hann, dort e besseres Auskomme zu finne. Schunn no korzer Zeid hann sich dausende uff englischem Bodde inngefunn. Im mai 1709 sinn in London schunn an die 6520 Mensche gezählt worr. Es hadd zuersch de Plan gebb, farr se all middnanner in de
De Christoph Gottlieb Stoltzfus (urspringlich Stolzfuß) war Perickemacher in Zweebrigge. Pericke hann im 18. Jahrhunnerd Männer unn Fraue getraa, nadierlich nur die feine Leid, nedd die Bauere unn Handwerksleid. Meeschdens warn die um die Zeid weiß gepuderd unn aus Ross- odder Geesehoor gemachd. Sei Vadder war de ludderische Parrer Christoph Gottlieb Stolzfuß in Rottleben, sellemols unner de Grafe unn Ferschde vunn Schwarzburg, heid in Thüringe. Er hadd in Zweebrigge am 10. September 1717 die Catharina Rosina Bergmann geheirad. Unn dere ihr Vadder war de Johann Bergmann vunn Zweebrigge, wo do schunn dod war. Am 4. November 1717 iss er als Bürger inn de Schdadd Zweebrigge angenomm worr. Des sinn die Eldere vumm Auswannerer Nicholas Stoltzfus, unn vunn demm dun alle Stoltzfuse in Amerikaa abstamme. Nicholas Stoltzfus (1719-1774) Walter Bohrer: Register zu den Evangelisch-Lutherischen Kirchenbüchern der Stadt Zweibrücken über die Eheschließungen für den Zeitraum von 1698-1798, Maschinenskript, Zweibrücken 1969. I. Band A-K, II. Band, L-Z, S. 93. Walter Bohrer: Bürgeraufnahmebuch der Stadt Zweibrücken von 1716-1805, Zweibrücker Arbeitsgemeinschaft für Familienforschung, Zweibrücken 1990, S. 125.